《四月二十日客言兵所不至麦有黑虫食之》
元代·方回

望望遥峰外，行行茂树中。
愁添诗鬓白，旱觉战尘红。
已叹桑无茧，何期麦有虫。
南薰元不改，千古舜弦风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。